Rijeka, 22. listopada 2019. godine

**POZIV ZA MEDIJE**

**MEĐUNARODNA MREŽA ZA SUVREMENE IZVEDBENE UMJETNOSTI – IETM**

**NA KONFERENCIJI U RIJECI OKUPLJA 350 UMJETNIKA IZ CIJELOG SVIJETA**

 **U srijedu, 23. listopada 2019. godine, u 11.00 sati u prostoru RiHuba, Grohovčeva 1 a, održat će se konferencija za medije na kojoj će biti najavljena četverodnevna konferencija Međunarodne mreže za suvremene izvedbene umjetnosti koja se u Rijeci održava od 24. do 27. listopada ove godine.**

**Program IETM-a će najaviti:**

* **Irena Kregar Šegota** - direktorica partnerstava i komunikacija Rijeke 2020
* **Ása Richardsdóttir** - generalna sekretarica IETM-a
* **Tanja Kalčić** - glavna voditeljica sudjelovanja i izgradnje kapaciteta Rijeke 2020

 **Međunarodna mreža za suvremene izvedbene umjetnosti IETM jedna je od najvećih u svijetu, s oko 450 članova iz više od 50 zemalja.**

 **Svoju će jesensku konferenciju IETM održati u Rijeci od 24. do 27. listopada 2019. godine,**  u okviru projekta Rijeka 2020 – Europska prijestolnica kulture.

 **Tim će se povodom** **u Rijeci okupiti više od 350 profesionalnih umjetnika iz cijelog svijeta**, a konferencija IETM-a održat će se na više lokacija: u Hrvatskom kulturnom domu na Sušaku, u RiHubu, u Udruzi Delta 5 te u Filodramatici. Osim sastanaka i predavanja, skup prati bogat umjetnički program.

 Novinari će na konferenciji za medije dobiti širi pisani materijal o cjelokupnom programu IETM skupa.

 Unaprijed zahvaljujem na odzivu na konferenciju za medije i srdačno Vas pozdravljam

**Rijeka 2020** – Odnosi s medijima

 Nela Simić

 nela.simic@rijeka2020.eu

+385 92 188 4118